శ్రీనగర్/జమ్ము, జనవరి 16: దంగల్ ఫేం, కశ్మీర్ బాలిక జైరా వసీం... జమ్ము, కశ్మీర్ సీఎం మెహబూబా ముఫ్తీని కలవడంపై తీవ్ర వివాదం రేగింది. ఫేస్బుక్లో కశ్మీర్ యువత ఆమెపై దూషణలకు దిగారు. కశ్మీరీ బాలిక జైరా వసీం (16) ఇటీవల విడుదలైన ఆమిర్ ఖాన్ సినిమా దంగల్లో రెజ్లర్ గీతా ఫోగట్ చిన్ననాటి పాత్రలో నటించింది. ఈ చిత్రం భారీ విజయం సాధించడంతో జైరాను కశ్మీర్ సీఎం మెహబూబా శనివారం పిలిచి అభినందించారు. కశ్మీర్ యువతపై దాడులు జరుగుతుంటే జైరా సీఎంను కలవడమేంటంటూ రాష్ట్ర యువత ఫేస్బుక్లో ఆమెపై దూషణలకు దిగారు. దీంతో జైరా వారి క్షమాపణలు చెబుతూ ఫేస్బుక్లో పోస్ట్ చేసింది. ‘‘నేను బహిరంగంగా క్షమాపణలు కోరుతున్నా. నేను ఇటీవల కొందరు వ్యక్తులను కలవడం చాలా మందిని బాధించింది. ఆరు నెలలుగా కశ్మీర్లో ఉద్రిక్తతల నేపథ్యంలో వారి మనోభావాలను నేను అర్థం చేసుకోగలను. అయితే వారు కూడా నన్ను అర్థం చేసుకోవాలి. నేను కొన్ని కొన్ని పరిస్థితులను నియంత్రించలేను. నేను కేవలం 16 ఏళ్ల బాలికను అనే విషయాన్ని గుర్తించి దానికనుగుణంగా నా పట్ల వ్యవహరిస్తారని ఆశిస్తున్నా.’’ అని ఆ పోస్టులో జైరా పేర్కొంది.కొందరు తనను కశ్మీర్ యువతకు రోల్మోడల్గా ప్రచారం చేసే ప్రయత్నం చేయడంపైనా జైరా స్పందించింది. తన అడుగు జాడల్లో ఎవరూ నడవాలని తాను కోరుకోవడం లేదని, తాను చేసిన ఏ పనికీ తాను గర్వంగా పొంగిపోవడం లేదని చెప్పింది.జైరాపై సోషల్ మీడియాలో యువత ఆగ్రహం వ్యక్తం చేయడాన్ని మాజీ సీఎం ఒమర్ అబ్దుల్లా ఖండించారు. ‘‘ఆమె ఒక 16 ఏళ్ల బాలిక. సీఎం మెహబూబా ముఫ్తీని కలిసిందనే కారణంతో క్షమాపణలు చెప్పాలని జైరాను బలవంతం చేయడం తగదు’’ అని ఆయన ట్వీట్ చేశారు. ఆమె క్షమాపణలు చెప్పనవసరం లేదని అన్నారు. జైరా వసీంను చంపేస్తామంటూ ‘దేశ వ్యతిరేక శక్తులు’ బెదిరిస్తున్నాయని, ఆమెకు భద్రత కల్పించాలని బీజేపీ ఎమ్మెల్యే రవీందర్ రైనా కశ్మీర్ అసెంబ్లీలో డిమాండ్ చేశారు. జమ్ము, కశ్మీర్ రాష్ట్ర బడ్జెట్ సమావేశాల్లో సోమవారం ఆయన ఈ విషయాన్ని ప్రస్తావించారు. వెంటనే ఆయన సూచనను పరిశీలించాలని డిప్యూటీ స్పీకర్ నజీర్ అహ్మద్ ప్రభుత్వాన్ని కోరారు.
srinagar/jammu, janavari 16: dangal fame, kashmir balika jaira vaseem... jammu, kashmir cm mehbuba muftini kalavadampai teevra vivaadam regindi. fasebuklo kashmir yuvata aamepai dooshanalaku digaaru. kashmiri balika jaira vaseem (16) iteevala vidudalaina aamir khan sinima dangallo rejlar geetaa fogat chinnanati paatralo natinchindi. ee chitram bhari vijayam saadhinchadamtho jairanu kashmir cm mehbuba sanivaaram pilichi abhinandinchaaru. kashmir yuvatapai daadulu jarugutunte jaira cmnu kalavadamentantu rashtra yuvata fasebuklo aamepai dooshanalaku digaaru. deentho jaira vaari kshamaapanalu chebutuu fasebuklo post chesindi. ‘‘nenu bahirangamgaa kshamaapanalu korutunna. nenu iteevala kondaru vyaktulanu kalavadam chala mandini baadhinchindi. aaru nelalugaa kashmeerlo udriktatala nepathyamlo vaari manobhaavaalanu nenu artham chesukogalanu. ayithe vaaru kuudaa nannu artham chesukovali. nenu konni konni paristhitulanu niyantrinchalenu. nenu kevalam 16 ella baalikanu ane vishayaanni gurtinchi daanikanugunamgaa naa patla vyavaharistaarani aasistunnaa.’’ ani aa postulo jaira perkondi.kondaru tananu kashmir yuvataku rolmodalga prachaaram chese prayatnam cheyadampainaa jaira spandinchindi. tana adugu jaadallo evaruu nadavalani taanu korukovadam ledani, taanu chesina e panikee taanu garvamgaa pongipovadam ledani cheppindi.jairapai soshal medialo yuvata aagraham vyaktam cheyadaanni maji cm omar abdulla khandinchaaru. ‘‘aame oka 16 ella balika. cm mehbuba muftini kalisindane kaaranamtho kshamaapanalu cheppaalani jairanu balavantam cheyadam tagadu’’ ani aayana tweet chesaru. aame kshamaapanalu cheppanavasaram ledani annaru. jaira vaseemnu champestamantu ‘desha vyatireka saktulu’ bediristunnaayani, aameku bhadrata kalpinchaalani bgfa emmelye ravinder raina kashmir assembleelo demand chesaru. jammu, kashmir rashtra budget samavesallo somavaram aayana ee vishayaanni prastaavinchaaru. ventane aayana suuchananu pariseelinchaalani deputy speaker najir ahmad prabhutvaanni koraru.